
Ministru kabineta rīkojums Nr. 399
Rīgā 2026. gada 7. jūlijā (prot. Nr. 36 31. §)
Par valstij piekrītošo dzīvokļu īpašumu Grostonas ielā 19–33, Rīgā, un Trijādības ielā 2A–4, Rīgā, un 2/83 domājamo daļu no nekustamā īpašuma Grostonas ielā 19–1A, Rīgā, un 1/5 domājamās daļas no nekustamā īpašuma Trijādības ielā 2A–18, Rīgā, nodošanu Rīgas valstspilsētas pašvaldības īpašumā
· 1. Saskaņā ar Publiskas personas mantas atsavināšanas likuma 42. panta pirmo daļu, 42.1 un 43. pantu un 45. panta pirmo daļu valsts akciju sabiedrībai "Valsts nekustamie īpašumi" nodot bez atlīdzības Rīgas valstspilsētas pašvaldības īpašumā šādus valstij piekrītošus nekustamos īpašumus, lai saskaņā ar Pašvaldību likuma 4. panta pirmās daļas 10. punktu tos izmantotu pašvaldības funkcijas īstenošanai – palīdzības sniegšanai iedzīvotājiem mājokļa jautājumu risināšanā, kā arī dzīvojamā fonda veidošanai, uzturēšanai un modernizēšanai:
· 1.1. dzīvokļa īpašumu (nekustamā īpašuma kadastra Nr. 0100 928 0178) – dzīvokli Nr. 33 (telpu grupas kadastra apzīmējums 0100 024 0006 001 033), tam piekrītošās 876/79912 kopīpašuma domājamās daļas no daudzdzīvokļu mājas (būves kadastra apzīmējums 0100 024 000 6001) un zemes (zemes vienības kadastra apzīmējums 0100 024 0006) – Grostonas ielā 19, Rīgā;
· 1.2. dzīvokļa īpašumu (nekustamā īpašuma kadastra Nr. 0100 924 6789) – dzīvokli Nr. 4 (telpu grupas kadastra apzīmējums 0100 049 0045 001 007), tam piekrītošās 605/15293 kopīpašuma domājamās daļas no daudzdzīvokļu mājas (būves kadastra apzīmējums 0100 049 0045 001) un zemes (zemes vienības kadastra apzīmējums 0100 049 0045) – Trijādības ielā 2A, Rīgā;
· 1.3. 2/83 domājamās daļas (lietošanā autostāvvieta Nr. 18) no neapdzīvojamas telpas Nr. 1A (nekustamā īpašuma kadastra Nr. 0100 928 0249, telpu grupas kadastra apzīmējums 0100 024 0006 001 104), tai piekrītošās 10739/79912 kopīpašuma domājamās daļas no būves (būves kadastra apzīmējums 0100 024 0006 001) un zemes (zemes vienības kadastra apzīmējums 0100 024 0006) Grostonas ielā 19, Rīgā;
· 1.4. 1/5 domājamo daļu (atsevišķā lietošanā slēgtā autostāvvieta Nr. 4) no neapdzīvojamas telpas Nr. 18 (nekustamā īpašuma kadastra Nr. 0100 924 6784, telpu grupas kadastra apzīmējums 0100 049 0045 001 002), tai piekrītošās 1372/15293 kopīpašuma domājamās daļas no būves (būves kadastra apzīmējums 0100 049 0045 001) un zemes (zemes vienības kadastra apzīmējums 0100 049 0045) Trijādības ielā 2A, Rīgā.
· 2. Rīgas valstspilsētas pašvaldībai šā rīkojuma 1. punktā minētos nekustamos īpašumus bez atlīdzības nodot valstij, ja tie vairs netiek izmantoti šā rīkojuma 1. punktā minētās funkcijas īstenošanai.
· 3. Pilnvarot Rīgas valstspilsētas pašvaldību parakstīt nostiprinājuma lūgumus par īpašuma tiesību nostiprināšanu valstij uz šā rīkojuma 1. punktā minētajiem nekustamajiem īpašumiem, kā arī veikt citas nepieciešamās darbības īpašuma tiesību nostiprināšanai zemesgrāmatā.
· 4. Rīgas valstspilsētas pašvaldībai, nostiprinot zemesgrāmatā īpašuma tiesības uz šā rīkojuma 1. punktā minētajiem nekustamajiem īpašumiem:
· 4.1. nostiprināt īpašuma tiesības zemesgrāmatā uz valsts vārda Viedās administrācijas un reģionālās attīstības ministrijas personā vienlaikus ar Rīgas valstspilsētas pašvaldības īpašuma tiesību nostiprināšanu;
· 4.2. norādīt, ka īpašuma tiesības nostiprinātas uz laiku, kamēr Rīgas valstspilsētas pašvaldība nodrošina šā rīkojuma 1. punktā minētās funkcijas īstenošanu;
· 4.3. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.
· 5. Šā rīkojuma 4.3. apakšpunktā minēto aizliegumu – apgrūtināt nekustamo īpašumu ar hipotēku – nepiemēro, ja nekustamais īpašums tiek ieķīlāts valsts aizdevuma nodrošināšanai, lai saņemtu Eiropas Savienības fondu atbalstu.

